Comisia pentru drepturile omului, culte 

şi problemele minorităţilor naţionale 



Către



Comisia juridică, de disciplină şi imunităţi

AVIZ

asupra propunerii legislative pentru modificarea şi completarea Legii nr.61/1991 pentru sancţionarea faptelor de încălcare a unor norme de convieţuire socială, a ordinii şi liniştii publice



În conformitate cu prevederile art.86 din Regulamentul Camerei Deputaţilor, cu adresa nr.94 din 12 mai 1997, Comisia pentru drepturile omului, culte şi problemele minorităţilor naţionale a fost sesizată cu dezbaterea şi avizarea propunerii legislative pentru modificarea şi completarea Legii nr.61/1991 pentru sancţionarea faptelor de încălcare a unor norme de convieţuire socială, a ordinii şi liniştii publice, iniţiată de domnul Vasile Stan, deputat PDSR.



Comisia, în şedinţa din 11 iunie 1997, a luat în dezbatere această propunere legislativă şi a hotărât să o avizeze favorabil, în forma prezentată de iniţiator.



În motivarea acestei hotărâri, membrii comisiei au avut în vedere existenţa unei tendinţe de creştere a manifestărilor de agresivitate şi violenţă în societatea românească şi constatarea pericolului ce îl reprezintă armele la care se referă propunerea legislativă pentru securitatea individului.

PREŞEDINTE, 

Marţian Dan 

